Леніна (Хойніцкі раён)

Леніна (да 1940 года — Смолаў) — скасаваны пасёлак у Хойніцкім раёне Гомельскай вобласці Беларусі. Уваходзіў у склад Стралічаўскага сельсавета.

 Геаграфія 
Пасёлак размяшчаўся за 9 км на паўднёвы захад ад раённага цэнтра і чыгуначнай станцыі Хойнікі (на ветцы Васілевічы — Хойнікі ад лініі Гомель — Калінкавічы), за 112 км ад Гомеля.

Побач аўтадарога Даўляды — Хойнікі. Планоўка складаецца з ледзь выгнутай мерыдыянальнай вуліцы, забудаванай двухбакова драўлянымі сядзібамі.

 Гісторыя 
Заснаваны ў пачатку XX стагоддзя перасяленцамі з суседніх вёсак. Найбольш актыўная забудова прыпадае на 1920-я гады. У 1931 годзе жыхары ўступілі ў калгас. Паводле перапісу 1959 года ўваходзіў у склад саўгаса «Стралічава» (цэнтр — вёска Стралічава). Размяшчаўся ўчастак Мазырскага лясгаса.

У сувязі з радыяцыйным забруджваннем пасля катастрофы на Чарнобыльскай АЭС жыхары (36 сем’яў) пераселены ў чыстыя месцы.

З 29 лістапада 2005 года выключаны з дадзеных па ўліку адміністрацыйна-тэрытарыяльных і тэрытарыяльных адзінак.

 Насельніцтва 
 1930 год — 23 двары, 132 жыхары.
 1959 год — 320 жыхароў.
 2004 год — жыхароў няма.

 Вядомыя асобы 
 Уладзімір Уладзіміравіч Васюк (нар. 1947) — беларускі графік.

 Крыніцы 

 Літаратура 
 Гарады і вёскі Беларусі: Энцыклапедыя. Т.2, кн.2. Гомельская вобласць/С. В. Марцэлеў; Рэдкалегія: Г. П. Пашкоў (галоўны рэдактар) і інш. — Мн.: БелЭн, 2005. 520с.: іл. Тыраж 4000 экз. ISBN 985-11-0330-6 ISBN 985-11-0302-0


Катэгорыя:Былыя населеныя пункты Хойніцкага раёна
Катэгорыя:Населеныя пункты Беларусі, адселеныя пасля Чарнобыльскай катастрофы
Катэгорыя:Аб’екты, названыя ў гонар Уладзіміра Леніна